Some aspects of cerebral asymmetry in schizophrenia /// За някои измерения на мозъчната асиметрия при шизофрения
С понятието мозъчна асиметрия се обобщават анатомичните, неврохимичните и физиологичните различия между двете хемисфери. През последните 10-15 години е съсредоточен значителен изследователски интерес върху теории, които свързват патогенезата на психозите с аномална церебрална доминантност, като се търси и общност в етиологичните фактори. До момента консенсус по тези въпроси не е постигнат, като проблемът за етиопатогенезата на шизофренията остава поле за хипотези и дискусия. В този контекст са разположени и конкретните цели на изследването: 1/ Да се анализират вербално медиирани когнитивни функции, базирани на лявохемисферни функционални компетенции. 2/ Да се анализират когнитивни функции, базирани на дяснохемисферни функционални компетенции. 3/ Да се проучат актуалните честоти на леворъкост (недесноръкост) сред болни от шизофрения и да се сравнят с установеното за българската популация. 4/ Да се анализират стойностите на 2П:4П при пациенти с шизофрения и да се сравнят със стойностите при здрави лица. 5/ Да се потърси връзка между характера на симптоматиката при шизофрения и типа на мануална доминантност. 6/ Да се потърси връзка между характера на симптоматиката при шизофрения и отношението между дължините на 2-и и 4-и пръст на ръката (2П:4П). 7/ Да се потърси връзка между характера на симптоматиката при шизофрения и когнтивните функции базирани на ляво- или дяснохемисферни компетенции.
cerebral asymmetry, schizophrenia, hemispherical lateralization, Психиатрия и медицинска психология / Psychiatry and Medical Psychology
Networked Digital Library of Theses and Dissertations